सोशल मीडिया मैनेजमेंट और पब्लिक रिलेशन से संवारिए करिअर
Want To Create A Positive Environment? Effective Ways for Students and Professionals to Create a Positive Environment चाहे स्टूडेंट हो या प्रोफेशनल्स, हम में से हर किसी को अक्सर 'सरकारी तंत्र' का सामना करना पड़ता है।
किसी भी स्टूडेंट, प्रोफेशनल और उद्यमी की सफलता इस बात पर निर्भर करती है कि वह अपना एक्सटर्नल एटमॉस्फियर कैसे मैनेज करता है। इसमें कई बातें आती हैं जैसे हमारे आस-पास का फिजिकल स्पेस, पब्लिक/कस्टमर रिलेशन, सरकारी तंत्र से संबंधित कार्य, सोशल मीडिया मैनेजमेंट, वेंडर मैनजेमेंट इत्यादि।
करिअर फंडा में स्वागत!
आज हम बारी-बारी से प्रत्येक पर बात करेंगे।
पॉजिटिव एनवायर्नमेंट बनाने के 6 तरीके
हमारी प्रोडक्टिविटी इस बात पर निर्भर करती है कि हम कितने फैक्टर्स से डेली प्रभावित होते हैं। हम सब, थोड़ी सी मेहनत से, हमें प्रभावित करने वाले कारकों पर नियंत्रण कर सकते हैं। आइये देखें।
1) हमारे आसपास का फिजिकल स्पेस
हमारे एक्सटर्नल एटमॉस्फियर को मैनेज करने की शुरुआत अपने रहने और काम करने की जगह को साफ सुथरा और अव्यवस्था मुक्त रखने से होती है। एक स्वच्छ और व्यवस्थित वातावरण डिस्ट्रैक्शंस को कम करने और एकाग्रता में सुधार करने में मदद कर सकता है। अपनी मटेरियल और सप्लाई को साफ-सुथरे ढंग से व्यवस्थित रखने के लिए सही प्रकार का स्टोरेज यूज करें अर्थात ऐसी अलमारी या रैक आदि जो साफ़-सुथरी दिखे, जिसमें व्यवस्थित रखने की सुविधा हो आदि।
2) सोशल मीडिया पर नियंत्रण रखें 
सोशल मीडिया दोस्तों और परिवार से जुड़े रहने का एक शानदार तरीका हो सकता है, लेकिन यह ध्यान भटकाने वाला एक बड़ा कारण भी हो सकता है। यदि आप खुद को सोशल मीडिया पर बहुत अधिक समय बिताते हुए पाते हैं, तो अपने फ़ीड को व्यवस्थित करने के लिए कुछ समय लें और उन खातों को अनफ़ॉलो करें जिनकी आवश्यकता नहीं हैं।
साथ ही सभी सोशल प्लेटफार्म पर मौजूद होना बिल्कुल भी ज़रूरी नहीं है। आप आराम से एक या दो पर रहे, और उस पर ही कंसन्ट्रेट करें।
3) पब्लिक/कस्टमर रिलेशन
पब्लिक/कस्टमर रिलेशंस को मैनेज करने के लिए उनसे मिलने या इंटरैक्ट करने का एक रूटीन बनाएं। दिन में कुछ निश्चित समय, जो सबको पता हो, इस कार्य के लिए निर्धारित करें। सुनिश्चित करें कि अन्य लोग समझें कि आपको कब निर्बाध समय की आवश्यकता है और कब आपसे संपर्क करना उचित है। पब्लिक/कस्टमर रिलेशन में विजुअल, नॉन-वर्बल कम्युनिकेशन का बहुत महत्व है, उसमें निपुणता हासिल करें।
अपने संगठन से संबंधित सार्वजनिक भावनाओं, मीडिया कवरेज और ऑनलाइन बातचीत की नियमित रूप से निगरानी करें। सार्वजनिक धारणाओं के बारे में सूचित रहने और संभावित मुद्दों की शीघ्र पहचान करने के लिए अपने आसपास की घटनाओं पर नज़र रखें। इन्फॉर्म्ड डिसीज़न लेने और अपनी सार्वजनिक/ग्राहक संबंध रणनीतियों को परिष्कृत करने के लिए डेटा और इनसाइट्स का विश्लेषण करें।
कस्टमर्स के फीडबैक को प्रोत्साहित करें और सक्रिय रूप से उनकी राय और चिंताओं को सुनें। बहुमूल्य जानकारी इकट्ठा करने के लिए सर्वेक्षण, फीडबैक फॉर्म या सोशल मीडिया पोल आयोजित करें। अपने उत्पादों, सेवाओं और समग्र ग्राहक अनुभव को बेहतर बनाने के लिए इस फीडबैक का उपयोग करें। फीडबैक का, चाहे सकारात्मक हो या नकारात्मक, समय पर और सम्मानजनक तरीके से जवाब दें।
4) सरकारी तंत्र से संबंधित कार्य
चाहे स्टूडेंट हो या प्रोफेशनल्स, हम में से हर किसी को अक्सर 'सरकारी तंत्र' का सामना करना पड़ता है। सरकारी तंत्र को लेकर भारत में आम धारणा यह है कि 'पैसे और पहचान के बिना कार्य हो नहीं सकता', लेकिन यदि आप नीचे दी गई बातों का ध्यान रखेंगे तो शायद इस धारणा को झुठला सकते हैं।
सरकारी तंत्र के साथ प्रभावी तरीके से काम लेने के लिए स्वयं अवेयर रहें, ऑनलाइन सेवाओं का उपयोग करे, सारे डॉक्युमेंट्स, समय, डेडलाइंस का ध्यान रखें और पहले से तैयार रहें, फॉलो-अप लें और यदि आप किसी समस्या या देरी का सामना करते हैं, तो सरकार द्वारा प्रदान किए गए शिकायत निवारण तंत्र का उपयोग करें।
5) आपदा प्रबंधन
संभावित संकटों या नकारात्मक घटनाओं के लिए तैयारी करें जो सार्वजनिक धारणा को प्रभावित कर सकती हैं।
ऐसी स्थितियों से निपटने और उन्हें कम करने के लिए कदमों की रूपरेखा तैयार करते हुए एक संकट प्रबंधन योजना के लिए कुछ गाइडलाइंस पहले से विकसित करें। तुरंत और प्रभावी ढंग से प्रतिक्रिया दें, सटीक जानकारी प्रदान करें, सुधारात्मक कार्रवाई करें और प्रभावित लोगों के लिए सहानुभूति और चिंता प्रदर्शित करें।
6) पारदर्शिता और ईमानदारी
हमारे आसपास के एटमॉस्फियर को पॉज़िटिव बनाने के उपायों में आखिरी किन्तु सबसे महत्वपूर्ण है जनता और ग्राहकों के साथ अपने व्यवहार में पारदर्शिता और ईमानदारी रखना।
अपने उत्पादों, सेवाओं और व्यवसायिक प्रथाओं के बारे में सटीक और ईमानदार जानकारी प्रदान करके विश्वास बनाएं। किसी भी मुद्दे या गलती का तुरंत समाधान करें, जिम्मेदारी लें और उचित समाधान पेश करें। पारदर्शिता विश्वसनीयता और दीर्घकालिक संबंधों को बढ़ावा देने में मदद करती है।
उम्मीद करता हूं, मेरे सुझाव पसंद आए होंगे।
आज का करिअर फंडा यह है कि स्टूडेंट्स और प्रोफेशनल्स अपने आसपास का एटमॉस्फियर पॉज़िटिव बना कर रखेंगे तो एनर्जी और पॉजिटिव एटीट्यूड बनाए रखना मुश्किल नहीं होगा।
कर के दिखाएंगे!